ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση του εσωτερικού κανονισμού λειτουργίας
της Γ´ Χειρουργικής Κλινικής του Τομέα Χειρουργικής του Τμήματος Ιατρικής της Σχολής Επιστη-
μών Υγείας του Αριστοτελείου Πανεπιστημίου
Θεσσαλονίκης.
Έγκριση του εσωτερικού κανονισμού λειτουργίας
της Δ´ Παθολογικής Κλινικής του Τομέα Παθολογίας του Τμήματος Ιατρικής της Σχολής Επιστη-
μών Υγείας του Αριστοτελείου Πανεπιστημίου
Θεσσαλονίκης.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’  αρ. 55148/
16-01-2023 απόφαση του Περιφερειάρχη Αττικής
η οποία δημοσιεύθηκε στην Εφημερίδα της Κυβερνήσεως (Β’ 223).
ΑΠΟΦΑΣΕΙΣ
Αριθμ. 40793
(1)
Έγκριση του εσωτερικού κανονισμού λειτουργίας της Γ´ Χειρουργικής Κλινικής του Τομέα Χει-
ρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τα άρθρα 46-62 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141).
2. Την υπό στοιχεία 119929/Ζ1/30-9-2022 εγκύκλιο του
Υπουργείου Παιδείας και Θρησκευμάτων.
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α’ 111).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
6. Την υπό στοιχεία Α3β/οικ./4407/5-3-1986 κοινή
υπουργική απόφαση «Εγκατάσταση και λειτουργία
Πανεπιστημιακών Κλινικών, Εργαστηρίων και ειδικών
μονάδων του Τμήματος Ιατρικής της Σχολής Επιστημών Υγείας του Πανεπιστημίου Θεσσαλονίκης» (Β’ 142),
η οποία κυρώθηκε με το άρθρο 61 του ν. 1759/1988
(Α’ 50).
7. Την υπό στοιχεία Α. 3446/8-1-1992 (Β’ 282) πράξη
του Πρύτανη του Αριστοτελείου Πανεπιστημίου Θεσσαλονίκης (Α.Π.Θ.), σχετικά με την κατανομή των εργαστη-
ρίων, κλινικών και μουσείων του Τμήματος Ιατρικής του
Αριστοτελείου Πανεπιστημίου Θεσσαλονίκης, σε Τομείς.
8. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β’ 2786, διόρθωση σφάλματος Β’ 2984
και Β’ 3834).
9. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
9.1. Την ανασυγκρότηση της Επιτροπής για την ίδρυση
και λειτουργία Εργαστηρίων, Μουσείων και Κλινικών στο
Αριστοτέλειο Πανεπιστήμιο Θεσσαλονίκης (συνεδρίαση
υπ’ αρ. 3087/1-12-2021) και
9.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Αριστοτέλειο Πα-
νεπιστήμιο Θεσσαλονίκης (συνεδρίαση υπ’ αρ. 2913/
23.7.2015).
10. Τη σύμφωνη γνώμη της Γενικής Συνέλευσης του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση υπ’ αρ. 446/11-4-2022).
11. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 28/19-4-2022).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 473
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
12. Τη θετική εισήγηση της Επιτροπής Ίδρυσης και Λειτουργίας Εργαστηρίων, Μουσείων και Κλινικών του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 27/29-11-2022) για την έγκριση του εσωτερικού
κανονισμού λειτουργίας της Γ´ Χειρουργικής Κλινικής
του Τομέα Χειρουργικής του Τμήματος Iατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης.
13. Τη θετική εισήγηση του Πρύτανη του Αριστοτελείου Πανεπιστημίου Θεσσαλονίκης για την έγκριση του
εσωτερικού κανονισμού λειτουργίας της Γ´ Χειρουργικής
Κλινικής του Τομέα Χειρουργικής του Τμήματος Ιατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης.
14. Το υπ’ αρ. 72553/30-5-2022 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Γ´ Χειρουργικής Κλινικής δεν προκαλείται δαπάνη σε βάρος του τακτικού προϋπολογισμού
ή του προϋπολογισμού Δημοσίων Επενδύσεων του
Αριστοτελείου Πανεπιστημίου Θεσσαλονίκης, αποφασίζουμε:
Την έγκριση του εσωτερικού κανονισμού λειτουργίας
της Γ´ Χειρουργικής Κλινικής (3rd Surgical Cliniκ) του
Τομέα Χειρουργικής του Τμήματος Iατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης, ως ακολούθως:
Άρθρο 1
Ιστορικό-Γνωστικό αντικείμενο
Η Γ’ Χειρουργική Κλινική του ΑΠΘ, που ιδρύθηκε με
την υπό στοιχεία Α3β/οικ./4407/5-3-1986 (Β’ 142) κοινή
υπουργική απόφαση, εξυπηρετεί διδακτικές, ερευνητικές και κλινικές ανάγκες στο γνωστικό αντικείμενο της
Γενικής Χειρουργικής.
Άρθρο 2
Εσωτερικό κανονισμός
Ο Εσωτερικός Κανονισμός καθορίζεται με τα επόμενα
άρθρα:
Άρθρο 3
Σκοπός-Τομείς
Στην Κλινική έχουν οργανωθεί και λειτουργούν οι παρακάτω μονάδες:
α) Γενικής Χειρουργικής (χειρουργική του πεπτικού
συστήματος, αντιμετώπιση κηλών του κοιλιακού τοιχώματος), β) χειρουργικής ενδοκρινών αδένων, γ) χει-
ρουργικής ογκολογίας, δ) χειρουργικής ήπατος- παγκρέατος-χοληφόρων, ε) λαπαροσκοπικής χειρουργικής,
στ) αντιμετώπιση του συνδρόμου του κοιλιακού διαμερίσματος και ζ) πειραματικής χειρουργικής.
Η Γ’ Χειρουργική Κλινική έχει ως σκοπό:
1. Την κάλυψη των διδακτικών και ερευνητικών αναγκών του Ιατρικού Τμήματος καθώς και άλλων Σχολών
και Τμημάτων του Αριστοτελείου Πανεπιστημίου Θεσσαλονίκης, σε προπτυχιακό και μεταπτυχιακό επίπεδο, σε
θέματα που εμπίπτουν στα αντικείμενα δραστηριότητας
της Κλινικής.
2. Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
3. Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
4. Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη της χειρουργι-
κής και την αναζήτηση νέων τεχνικών και θεραπευτικών
μεθόδων.
5. Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της
ημεδαπής ή αλλοδαπής.
6. Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
[προγραμμάτων και γενικών δραστηριοτήτων συναφών
με τα επιστημονικά αντικείμενα της Κλινικής.
7. Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και
λοιπού προσωπικού της Κλινικής, των υπολοίπων κλινικών του νοσοκομείου καθώς και άλλων νοσηλευτικών
ιδρυμάτων.
Η Κλινική είναι ενταγμένη στο Εθνικό Σύστημα Υγείας
και επιτελεί συγκεκριμένο κλινικό έργο νοσηλεύοντας
υπό κανονικές συνθήκες περί τους 1200 ασθενείς ετησίως:
1) Τακτικά εξωτερικά ιατρεία γενικής και εξειδικευμένης χειρουργικής.
2) Γενικές και εσωτερικές εφημερίες.
3) Χειρουργικές επεμβάσεις χρόνιων και επειγόντων
περιστατικών. Συγκεκριμένα η Κλινική αναλαμβάνει και
αντιμετωπίζει:
α) Το ήμισυ των γενικών εφημεριών που αντιστοιχούν
στο νοσοκομείο.
β) Κάθε επείγον περιστατικό που προκύπτει στους
εσωτερικούς ασθενείς του νοσοκομείου κάθε 2η ημέρα.
γ) Κάθε χειρουργικό πρόβλημα που προκύπτει στους
νοσηλευόμενους στη Μονάδα Εντατικής Θεραπείας του
Νοσοκομείου, σε καθημερινή βάση.
δ) Κάθε χειρουργικό πρόβλημα που προκύπτει στους
νοσηλευόμενους στο νεφρολογικό τμήμα (μονάδα περιτοναϊκής κάθαρσης και μονάδα τεχνητού νεφρού), σε
καθημερινή βάση.
ε) Κάθε χειρουργικό πρόβλημα που προκύπτει στους
νοσηλευόμενους στη Μονάδα Άσηπτης Νοσηλείας του
νοσοκομείου, σε καθημερινή βάση.
στ) Κάθε χειρουργικό πρόβλημα που προκύπτει στη
Μονάδα Ειδικών Λοιμώξεων του νοσοκομείου, σε καθημερινή βάση.
Η προσέλευση όλων των ιατρών της Κλινικής γίνεται καθημερινά στις 08.00 και η αποχώρησή τους στις 14.30. Σε
περίπτωση που υπάρχει χειρουργική επέμβαση σε εξέλιξη
ή άλλη εργασία που πρέπει να περατωθεί, η αποχώρηση
των εμπλεκομένων γίνεται μετά το πέρας της, κάθε φορά
που απαιτείται. Καθημερινά στις 08.00 γίνεται συγκέντρωση όλων των ιατρών της Κλινικής καθώς και των φοιτητών
του ΙΑ’ Εξαμήνου που ασκούνται την συγκεκριμένη ημέρα,
με σκοπό την ενημέρωσή τους από τον εφημερεύοντα
ιατρό της προηγουμένης σχετικά με την κατάσταση των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
ασθενών και οποιοδήποτε άλλο συμβάν στους χώρους
της Κλινικής κατά το προηγούμενο απόγευμα και την νύκτα. Επίσης γίνεται σχεδιασμός των εργασιών που πρέπει
να εκτελεσθούν κατά την διάρκεια της ημέρας.
Η Κλινική έχει στην διάθεσή της μια χειρουργική αίθουσες κάθε Δευτέρα- Παρασκευή. Κάθε δεύτερη Τρίτη
έχει στην διάθεσή της μια ακόμη χειρουργική αίθουσα
στο μπλοκ των γενικών χειρουργείων του Νοσοκομείου
ΑΧΕΠΑ. Σήμερα λόγω των περιορισμών εξαιτίας της
πανδημίας έχει στην διάθεση τρεις χειρουργικές αίθουσες (2 κάθε Τετάρτη και 1 κάθε Παρασκευή). Είναι
αυτονόητο ότι σε περιπτώσεις επειγόντων περιστατικών, από οποιαδήποτε κλινική, το πρόγραμμα τρο-
ποποιείται. Η κλινική πραγματοποιεί, υπό κανονικές
συνθήκες, περί τις 1000 χειρουργικές επεμβάσεις ετησίως, προγραμματισμένες και επείγουσες. Κάθε Τρίτη
και Παρασκευή η Κλινική διενεργεί τακτικά εξωτερικά
ιατρεία στον χώρο που της έχει διατεθεί. Στα πλαίσια
των ιατρείων γίνονται οι προγραμματισμένες εισαγωγές ασθενών, εξετάζονται παλαιοί και νέοι ασθενείς,
γίνονται αλλαγές τραυμάτων και μικροεπεμβάσεις. Τα
ιατρεία της κλινικής στελεχώνονται από δυο ειδικευόμενους και έναν ειδικό χειρουργό οι οποίοι αλλάζουν
σε τακτά χρονικά διαστήματα. Επίσης η Κλινική λειτουργεί και τα εξής ειδικά εξωτερικά ιατρεία: χειρουργικής
ενδοκρινών αδένων, παθήσεων του παχέος εντέρου,
παθήσεων μαστού και μελανώματος. Τα ιατρεία αυτά
στελεχώνονται από ειδικό χειρουργό και λειτουργούν
μια φορά την εβδομάδα το καθένα στον χώρο των Τακτικών Εξωτερικών Ιατρείων.
Η Κλινική παρέχει εκπαίδευση στο μάθημα της χειρουργικής στους φοιτητές του Ιατρικού Τμήματος.
Η Κλινική ασκεί κάθε χρόνο περίπου σαράντα πέντε
(45) φοιτητές του ΣΤ’ (πλέον Ε’ Εξαμήνου), σαράντα
πέντε (45) του Ζ’ και σαράντα πέντε (45) φοιτητές του
ΙΑ’ Εξαμήνου. Οι τελευταίοι ασκούνται σε τρία διαφορετικά τρίμηνα, από δεκαπέντε (15) φοιτητές στο καθένα.
Συγκεκριμένα στους φοιτητές του Ε’ Εξαμήνου με μαθήματα από αμφιθεάτρου στην αίθουσα συγκεντρώσεων
της κλινικής (σήμερα λόγω των μέτρων ασφαλείας για
την λοίμωξη COVID-19 στο αμφιθέατρο του Νοσοκομείου ΑΧΕΠΑ) (08.00 - 10.00) και φροντιστηριακά μα-
θήματα στους θαλάμους της Κλινικής κάθε Δευτέρα
(10.00 - 12.00). Ομοίως στους φοιτητές του Ζ’ Εξαμήνου
μαθήματα από αμφιθεάτρου (08.00 - 10.00) και φροντιστηριακά μαθήματα (10.00 - 12.00) κάθε Τρίτη, Τετάρτη
και Πέμπτη. Η παρακολούθηση των φροντιστηριακών
μαθημάτων στους θαλάμους είναι υποχρεωτική και
ελέγχεται με την λήψη παρουσιών υπό την ευθύνη του
διδάσκοντος.
Οι φοιτητές του ΙΑ’ Εξαμήνου έχουν καθήκον να παρακολουθούν και να συμμετέχουν σε όλες τις επιστημονι-
κές και κλινικές δραστηριότητες της Κλινικής, έχοντας τις
υποχρεώσεις των ειδικευόμενων ιατρών. Οφείλουν να
προσέρχονται καθημερινά στις 08.00 και να αποχωρούν
στη 13.30. Η προσέλευση και η αποχώρησή τους ελέγχεται καθημερινά με υπογραφή τους στο βιβλίο φοιτητών.
Οφείλουν να παρακολουθούν μαθήματα από αμφιθεάτρου κάθε Τρίτη και Πέμπτη.
Στόχοι:
α) Η πολύ καλή εκπαίδευση των φοιτητών στο μάθημα
της χειρουργικής.
β) Η υψηλού επιπέδου έρευνα, πειραματική και κλινική, σε θέματα χειρουργικής, με ή χωρίς την συνεργασία
και άλλων κλινικών και εργαστηρίων, τόσο από το Ιατρικό Τμήμα όσο και από άλλα Τμήματα.
γ) Η συνεχής επιμόρφωση των μελών ΔΕΠ και των
υπολοίπων μελών της Κλινικής.
δ) Η συνεχής επιμόρφωση του νοσηλευτικού προσωπικού της Κλινικής.
ε) Η παροχή υψηλής ποιότητας ειδικότητας χειρουργικής στους ειδικευόμενους στη χειρουργική ιατρούς.
στ) Η διοργάνωση ή/και συμμετοχή των μελών της σε
συνέδρια, συμπόσια, ημερίδες, μετεκπαιδευτικά προγράμματα κ.λπ.
ζ) Η συμμετοχή των μελών της σε μετεκπαιδευτικά
προγράμματα ως διοργανωτές ή/και διδάσκοντες.
η) Η εκπόνηση διδακτορικών διατριβών και ερευνητικών εργασιών, κλινικών και κυρίως πειραματικών και
η δημοσίευσή τους σε έγκριτα Ελληνικά και Διεθνή περιοδικά.
θ) Η προκήρυξη των κενών θέσεων ΔΕΠ καθώς και
των κενών θέσεων ιατρών ΕΣΥ της Κλινικής, ώστε να
καταστεί δυνατή η πληρέστερη επάνδρωσή της με στόχο
την αναβάθμιση των παρεχόμενων από αυτήν υπηρεσιών προς το Ιατρικό Τμήμα (εκπαίδευση φοιτητών), το
Νοσοκομείο ΑΧΕΠΑ (φροντίδα ασθενών, εκπαίδευση
ειδικευόμενων χειρουργών).
ι) Βελτίωση του ξενοδοχειακού εξοπλισμού της Κλινικής (κλίνες, κομοδίνα, στρώματα, σεντόνια, κ.λπ.).
ια) Βελτίωση των κτιριακών υποδομών της Κλινικής.
Άρθρο 4
Προσωπικό
Η Γ’ Χειρουργική Κλινική (3rd Surgical Clinik) του Τομέα Χειρουργικής, του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου,
με απόφαση του Τμήματος στελεχώνεται από:
1. Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσας, σύμφωνα με την
κείμενη νομοθεσία.
2. Μέλη του Εργαστηριακού Διδακτικού Προσωπικού
(Ε.ΔΙ.Π) και Ειδικού Τεχνικού Εργαστηριακού Προσωπικού (Ε.Τ.Ε.Π.), μέλη Ειδικού Εκπαιδευτικού Προσωπικού
(Ε.Ε.Π.), που το γνωστικό τους αντικείμενο συμπίπτει με
τα γνωστικά αντικείμενα της Κλινικής, σύμφωνα με την
κείμενη νομοθεσία.
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με τη Κλινική.
5. Εντεταλμένους διδασκαλίας οι οποίοι μπορούν να
κάνουν κλινικό, διδακτικό και ερευνητικό έργο, σύμφωνα
με την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
6. Μεταδιδακτορικούς ερευνητές, ακαδημαϊκούς υποτρόφους, διδάκτορες, υποψήφιους διδάκτορες, επιστη-
μονικούς συνεργάτες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών της Κλινικής σύμφωνα με τη κείμενη νομοθεσία.
7. Ιατρούς του ΕΣΥ και επικουρικοί χειρουργοί σύμφωνα με τις κείμενες διατάξεις
8. Κλινικούς, ερευνητικούς και ακαδημαϊκούς βοηθούς.
Το νοσηλευτικό προσωπικό της Κλινικής αποτελείται
από την Προϊσταμένη και την αντικαθιστώσα νοσηλεύτρια σύμφωνα με την κείμενη νομοθεσία. Το υπόλοιπο
προσωπικό αποτελείται συνολικά από 18 νοσηλεύτριες
(9 τριετούς φοίτησης και 9 διετούς φοίτησης) και βοηθό
θαλάμου.
Τέλος, προκειμένου να καλυφθούν πρόσθετες ανάγκες, η Κλινική μπορεί να προβαίνει σε πλήρη ή μερική
απασχόληση πρόσθετου ερευνητικού, επιστημονικού,
διοικητικού, τεχνικού και λοιπό προσωπικό με σύμβαση
έργου ή εργασίας ορισμένου χρόνου, σύμφωνα με τις
κείμενες διατάξεις.
Άρθρο 5
Διοίκηση-Αρμοδιότητες Διευθυντή
Ο Διευθυντής της Κλινικής εκλέγεται με τριετή θητεία
από τα μέλη της Κλινικής αν είναι αυτοδύναμη ή την ακαδημαϊκή μονάδα στην οποία ανήκει η κλινική, σύμφωνα
με την κείμενη νομοθεσία. Το γνωστικό αντικείμενο του
Διευθυντή συμπίπτει με το γνωστικό αντικείμενο της
Κλινικής. Ο Διευθυντής ανήκει στις βαθμίδες του καθηγητή πρώτης βαθμίδας και του αναπληρωτή καθηγητή,
σύμφωνα με τη κείμενη νομοθεσία. Ο Διευθυντής αναπληρώνεται σε περίπτωση απουσίας ή κωλύματος από
το αρχαιότερο μέλος Δ.Ε.Π., στη βαθμίδα του καθηγητή,
ή του αναπληρωτή καθηγητή. Σε περίπτωση απώλειας
του Διευθυντή και εφόσον στην Κλινική δεν υπηρετούν
μέλη Δ.Ε.Π. στη βαθμίδα του καθηγητή ή αναπληρωτή
καθηγητή η Σύγκλητος δύναται να ορίσει ως διευθυντή
κατ’ εξαίρεση Επίκουρο Καθηγητή που υπηρετεί στην
πανεπιστημιακή Κλινική, έως τον διορισμό μέλους Δ.Ε.Π.
στη βαθμίδα του καθηγητή ή αναπληρωτή καθηγητή,
σύμφωνα με τη κείμενη νομοθεσία. Είναι δυνατή η εκλογή του ίδιου προσώπου ως Διευθυντή για περισσότερες
από μία θητείες. Η κατοχή θέσης Διευθυντή της πανεπιστημιακής κλινικής δεν είναι ασυμβίβαστη με την κατοχή
άλλου αξιώματος μονομελούς οργάνου διοίκησης του
Αριστοτελείου Πανεπιστημίου Θεσσαλονίκης ή τη συμμετοχή ως μέλους σε συλλογικά όργανα του Πανεπιστημίου.
Ο Διευθυντής της Κλινικής ασκεί αρμοδιότητες όπως:
- ο συντονισμός του διδακτικού (προπτυχιακού - μεταπτυχιακού) και ερευνητικού έργου της Κλινικής,
- η μέριμνα για την ασφάλεια του προσωπικού και των
φοιτητών,
- η υποβολή στη Συνέλευση του Τμήματος του ετήσιου
προγράμματος λειτουργίας της Κλινικής,
- η μέριμνα για την τήρηση του κανονισμού και του
ετησίου προγράμματος λειτουργίας της Κλινικής, καθώς
και για τη στελέχωση, την οικονομική διαχείριση των
εσόδων και την κατανομή των χώρων της Κλινικής,
- η εισήγηση στη Συνέλευση της Σχολής για: α) τον
ορισμό υπολόγων αναλωσίμων υλικών, κινητού εξοπλισμού και χώρων της κλινικής, β) την προμήθεια του
απαραίτητου εξοπλισμού της Κλινικής και γ) τον ορισμό
επιστημονικών υπευθύνων των Μονάδων της Κλινικής,
- η μέριμνα για την πιθανή διαπίστευση της Κλινικής,
διακρίβωση του εξοπλισμού και επικύρωση αναλυτικών
μεθόδων,
- η εκπόνηση του εσωτερικού κανονισμό λειτουργίας
της Κλινικής,
- η μέριμνα για την υποβολή προτάσεων και τη διεκπεραίωση ερευνητικών προγραμμάτων,
- η μέριμνα για την προστασία των δικαιωμάτων διανοητικής ιδιοκτησίας της Κλινικής, σύμφωνα με την
κείμενη νομοθεσία,
- η μέριμνα για την προστασία των δεδομένων προσωπικού χαρακτήρα, σύμφωνα με την κείμενη νομοθεσία,
- η υποχρέωση εξασφάλισης σχετικών αδειών λειτουργίας της Κλινικής,
- η υποχρέωση εξασφάλισης σχετικών αδειών πριν απ’
την έναρξη ειδικών ερευνών σύμφωνα με την Εθνική και
Ευρωπαϊκή νομοθεσία, ενημερώνοντας ταυτόχρονα και
τις αρμόδιες ακαδημαϊκές μονάδες του Πανεπιστημίου
(Τμήμα και Σχολή),
- η μέριμνα σύνταξης αναλυτικού πρωτόκολλου παράδοσης-παραλαβής για τον επόμενο Διευθυντή,
- η υπογραφή κάθε εγγράφου που σχετίζεται με την
Κλινική και
- η εκπροσώπηση της Κλινικής στα αρμόδια όργανα
του Πανεπιστημίου,
- η μέριμνα για την εφαρμογή του εσωτερικού κανονισμού λειτουργίας του Αριστοτελείου Πανεπιστημίου
Θεσσαλονίκης, της κλινικής, του φορέα που είναι εγκατεστημένη η Κλινική και την τήρηση της σχετικής νομο-
θεσίας (Εθνικής και Ευρωπαϊκής) που αφορά την Κλινική,
- η μέριμνα υλοποίησης των αποφάσεων των συλλογικών οργάνων του νοσοκομείου στο οποίο λειτουργεί
η κλινική,
- η μέριμνα σύνταξης κριτηρίων επιλογής των υπευθύνων των ειδικών τμημάτων και μονάδων που αφορούν την
επιστημονική γνώση, τη μετεκπαίδευση, τη μακρόχρονη
εμπειρία και τη δραστηριότητά τους στο αντικείμενο με
το οποίο ασχολείται το ειδικό τμήμα ή η οικεία μονάδα.
Άρθρο 6
Εγκατάσταση-Λειτουργία
Η Κλινική είναι εγκατεστημένη και λειτουργεί στο Πανεπιστημιακό Νοσοκομείο «ΑΧΕΠΑ» (υπό στοιχεία Α3β/
οικ./4407/5-3-1986 (Β’ 142) κοινή υπουργική απόφαση)
στον 2ο όροφο του νέου κτιρίου. Η έκτασή της περιλαμβάνει χώρους νοσηλείας και χώρους γραφείων. Διαθέτει
τριάντα επτά (37) κλίνες που κατανέμονται σε δύο (2)
δίκλινους, επτά (7) τρίκλινους και δύο (2) εξάκλινους θαλάμους. Όλοι οι θάλαμοι νοσηλείας διαθέτουν παροχές
ηλεκτρικού ρεύματος, οξυγόνου και κενού αέρος (αναρρόφηση) καθώς και συσκευές κλιματισμού. Η κλινική
περιλαμβάνει επίσης γραφείο προϊσταμένης, γραφείο
αντικαθιστώσας νοσηλεύτριας, γραφείο γραμματείας
της Κλινικής, γραφείο νοσηλευτών, γραφείο ειδικευομένων ιατρών, χώρο προετοιμασίας νοσηλείας, δύο χώ-
ρους αποθήκευσης υλικού, χώρο αλλαγής τραυμάτων,
WC καθώς και δύο κοιτώνες εφημερευόντων ιατρών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
Οι ειδικοί ιατροί της Κλινικής (μέλη Δ.Ε.Π., ιατροί ΕΣΥ,
ακαδημαϊκοί υπότροφοι και επιστημονικοί συνεργάτες) είναι εγκατεστημένοι σε χωριστό χώρο γραφείων
(γραφείο διευθυντή, γραφείο γραμματείας διευθυντού,
5 γραφεία ιατρών).
Μέσα στο χώρο της Κλινικής υπάρχει εξοπλισμένη
αίθουσα διδασκαλίας χωρητικότητας εξήντα (60) περίπου ατόμων. Ο εκπαιδευτικός εξοπλισμός της αίθουσας
περιλαμβάνει διαφανοσκόπια, οθόνες προβολής δύο
(2), προβολείς διαφανειών δύο (2), προβολέα ζελατίνης,
συσκευή τηλεόρασης, προβολείς πολυμέσων δύο (2), σύστημα διδασκαλίας CPS και εξομοιωτή λαπαροσκοπικής
χειρουργικής. Ακριβώς δίπλα στην αίθουσα διδασκαλίας
υπάρχει αίθουσα-πολυχώρος φοιτητών με βιβλιοθήκη,
αναγνωστήρια (με ειδικούς χώρους μελέτης) και ατομικές ντουλάπες φοιτητών.
Ο τίτλος, καθώς και τα στοιχεία του διευθυντή της Κλινικής, αναγράφονται στους χώρους του νοσοκομείου
όπου είναι εγκατεστημένη.
Ο Διευθυντής της κλινικής έχει την ευθύνη για την
εν γένει λειτουργία αυτής, τη χρησιμοποίηση οργάνων
και υλικών και την παραμονή των εργαζομένων στους
χώρους που πραγματοποιούνται πειραματικές μελέτες.
Ο Διευθυντής ενημερώνεται και εγκρίνει τη διενέργεια
κάθε ερευνητικής πειραματικής εργασίας πριν από τη
διεξαγωγή της και καθορίζει την προτεραιότητα χρήσης
οργάνων και χώρων όταν δεν υπάρχει σχετική απόφαση.
Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη χρη-
σιμοποίησή τους στην κατάσταση που έχουν παραδοθεί.
Με εισήγηση του Διευθυντή στα αρμόδια όργανα της
Σχολής είναι δυνατή η πρόσληψη διακεκριμένων επιστημόνων σε τομείς σχετικούς με τις διδακτικές, ερευνητικές
και νοσηλευτικές δραστηριότητες της Κλινικής με την
κείμενη νομοθεσία.
Άρθρο 7
Πόροι - Έσοδα
Τα έσοδα της Κλινικής προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής του Αριστοτελείου Πανεπιστημίου Θεσσαλονίκης,
σύμφωνα με τη κείμενη νομοθεσία.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας κλινικής και του Αριστοτελείου Πανεπιστημίου Θεσσαλονίκης
στ. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην κλινική.
Οι ανωτέρω διαδικασίες (εκτός γ) βρίσκονται υπό τον
έλεγχο του Ειδικού Λογαριασμού Έρευνας (ΕΛΚΕ) του
Αριστοτελείου Πανεπιστημίου Θεσσαλονίκης, σύμφωνα
με την κείμενη νομοθεσία.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
-Πρωτόκολλο εισερχόμενης - εξερχόμενης αλληλογραφίας,
-Βιβλίο βαθμολογίας φοιτητών,
-Βιβλίο περιουσιακών στοιχείων,
-Φάκελοι οικονομικών στοιχείων κάθε έτους,
-Κατάλογος επιστημονικών βιβλίων, περιοδικών και
οργάνων,
-Βιβλίο επιστημονικής δραστηριότητας και
-Βιβλίο μεταβολών προσωπικού.
Με απόφαση του διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
1. Ο τίτλος της Κλινικής είναι: «Γ’ Χειρουργική Κλινική»,
ο οποίος αναγράφεται σε κάθε έντυπό της.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο: «Γ’ ΧΕΙΡΟΥΡΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑ-
ΛΟΝΙΚΗΣ» και στον εσωτερικό κύκλο φέρει την κεφαλή
του Αριστοτέλη.
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της.
Άρθρο 10
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Ιανουαρίου 2023
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ
Ι
Αριθμ. 40803
(2)
Έγκριση του εσωτερικού κανονισμού λειτουργίας
της Δ´ Παθολογικής Κλινικής του Τομέα Παθολογίας του Τμήματος Ιατρικής της Σχολής Επιστη-
μών Υγείας του Αριστοτελείου Πανεπιστημίου
Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τα άρθρα 46-62 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
2. Την υπό στοιχεία 119929/Ζ1/30-9-2022 εγκύκλιο του
Υπουργείου Παιδείας και Θρησκευμάτων.
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α’ 111).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
6. Την υπό στοιχεία Α3β/οικ./4407/5-3-1986 κοινή
υπουργική απόφαση «Εγκατάσταση και λειτουργία
Πανεπιστημιακών Κλινικών, Εργαστηρίων και ειδικών
μονάδων του Τμήματος Ιατρικής της Σχολής Επιστημών
Υγείας του Πανεπιστημίου Θεσσαλονίκης» (Β’ 142) η
οποία κυρώθηκε με το άρθρο 61 του ν. 1759/1988 (Α’ 50).
7. Την υπ’ αρ. 32674/26-8-2020 πράξη του Πρύτανη του Αριστοτελείου Πανεπιστημίου Θεσσαλονίκης
«Τοποθέτηση Διευθυντή Δ´ Παθολογικής Κλινικής του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης» (ΥΟΔΔ 688).
8. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β’ 2786, διόρθωση σφάλματος Β’ 2984
και Β’ 3834).
9. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
9.1. Την ανασυγκρότηση της Επιτροπής για την ίδρυση
και λειτουργία Εργαστηρίων, Μουσείων και Κλινικών στο
Αριστοτέλειο Πανεπιστήμιο Θεσσαλονίκης (συνεδρίαση
υπ’ αρ. 3087/1-12-2021) και
9.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Α.Π.Θ. (συνεδρίαση
υπ’ αρ. 2913/23-7-2015).
10. Τη σύμφωνη γνώμη της Γενικής Συνέλευσης του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση υπ’ αρ. 10/13-4-2022).
11. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 28/19-4-2022).
12. Τη θετική εισήγηση της Επιτροπής Ίδρυσης και Λειτουργίας Εργαστηρίων, Μουσείων και Κλινικών του Αρι-
στοτελείου Πανεπιστημίου Θεσσαλονίκης (συνεδρίαση
υπ’ αρ. 27/29-11-2022) για την έγκριση του εσωτερικού
κανονισμού λειτουργίας της Δ´ Παθολογικής Κλινικής
του Τομέα Παθολογίας του Τμήματος Iατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης.
13. Τη θετική εισήγηση του Πρύτανη του Αριστοτελείου
Πανεπιστημίου Θεσσαλονίκης για την έγκριση του εσωτερικού κανονισμού λειτουργίας της Δ´ Παθολογικής
Κλινικής του Τομέα Παθολογίας του Τμήματος Iατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης.
14. Το υπ’ αρ. 72463/30-5-2022 έγγραφο της Γενικής
Διεύθυνσης Οικονομικών Υπηρεσιών, με το οποίο βεβαιώνεται ότι από τις διατάξεις του εσωτερικού κανο-
νισμού λειτουργίας της Δ´ Παθολογικής Κλινικής δεν
προκαλείται δαπάνη σε βάρος του τακτικού προϋπολογισμού ή του προϋπολογισμού Δημοσίων Επενδύσε-
ων του Αριστοτελείου Πανεπιστημίου Θεσσαλονίκης,
αποφασίζουμε:
Την έγκριση του εσωτερικού κανονισμού λειτουργίας
της Δ´ Παθολογικής Κλινικής (4th Department of Internal
Medicine) του Τομέα Παθολογίας του Τμήματος Iατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης, ως ακολούθως:
Άρθρο 1
Ίδρυση - Γνωστικό Αντικείμενο
Στην Ιατρική Σχολή του Αριστοτελείου Πανεπιστημίου
Θεσσαλονίκης ιδρύθηκε η Δ’ Παθολογική Κλινική [υπό
στοιχεία Α33/οικ./4407 (Β’ 142) κοινή υπουργική απόφαση] και εξυπηρετεί τις εκπαιδευτικές και ερευνητικές
ανάγκες στο γνωστικό αντικείμενο της Παθολογίας.
Άρθρο 2
Σκοπός-Τομείς
Η Δ’ Παθολογική Κλινική έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής της Σχολής Επιστημών
Υγείας Του Αριστοτελείου Πανεπιστημίου Θεσσαλονίκης
καθώς και των άλλων Σχολών και Τμημάτων του Αριστοτελείου Πανεπιστημίου Θεσσαλονίκης, σε προπτυχιακό
και μεταπτυχιακό επίπεδο, σε θέματα που εμπίπτουν στο
αντικείμενο δραστηριότητας της Κλινικής, όπως αυτά
προσδιορίζονται στο άρθρο 1 της παρούσας.
β) Την κάλυψη των κλινικών, διαγνωστικών και θεραπευτικών αναγκών σε ασθενείς με παθολογικά προβλή-
ματα.
γ) Την εκπαίδευση των φοιτητών του τμήματος Ιατρικής της Σχολής Επιστημών Υγείας Του Αριστοτελείου
Πανεπιστημίου Θεσσαλονίκης.
δ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών στην Παθολογία και τις συ-
ναφείς ειδικότητες των τμημάτων της.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη και την αναζή-
τηση νέων τεχνικών και θεραπευτικών μεθόδων.
στ) Τη συνεργασία και ανταλλαγή επιστημονικών
γνώσεων με άλλα ακαδημαϊκά ερευνητικά ιδρύματα της
ημεδαπής ή της αλλοδαπής, όσον αφορά σε ερευνητικά προγράμματα, ανταλλαγή γνώσεων, εκπαίδευση και
επιμόρφωση προσωπικού.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
προγραμμάτων και γενικών δραστηριοτήτων συναφών
με τα επιστημονικά αντικείμενα της κλινικής.
η) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση και συνεχόμενη
εκπαίδευση του ιατρικού και λοιπού προσωπικού της κλινικής, των υπολοίπων κλινικών του νοσοκομείου, άλλων
νοσηλευτικών ιδρυμάτων αλλά και ιατρών που ασκούν
ελεύθερο επάγγελμα και του γενικού πληθυσμού στο
πλαίσιο της αγωγής υγείας.
θ) Την εκπόνηση πρωτότυπων διδακτορικών διατριβών και δημοσίευση μελετών, μονογραφιών και βιβλίων
για ενημέρωση σε θέματα Παθολογίας.
Το έργο της Κλινικής διακρίνεται σε εκπαιδευτικό,
ερευνητικό και κλινικό:
Το εκπαιδευτικό έργο περιλαμβάνει την εκπαίδευση
των φοιτητών του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου Θεσσα-
λονίκης, των ειδικευόμενων ιατρών στην Παθολογία και
στις ειδικότητες της Γαστρεντερολογίας και της Ρευματολογίας καθώς και την εκπαίδευση άλλων λειτουργών
υπηρεσίας υγείας. Η εκπαίδευση των φοιτητών είναι
θεωρητική και πρακτική και γίνεται από μέλη Δ.Ε.Π. και
τους Ακαδημαϊκούς Υποτρόφους. Επικουρικό διδακτικό
έργο προσφέρουν οι γιατροί του ΕΣΥ, οι υποψήφιοι διδάκτορες με την ευθύνη του Δ.Ε.Π. της κλινικής, σύμφωνα
με το πρόγραμμα σπουδών. Η θεωρητική εκπαίδευση
περιλαμβάνει τη παρακολούθηση προγραμματισμένων
εβδομαδιαίων συναντήσεων, μαθημάτων, διαλέξεων,
σεμιναρίων, την παρακολούθηση των ενδιαφερόντων
περιστατικών και τη βιβλιογραφική ενημέρωση. Η πρακτική άσκηση περιλαμβάνει την άσκηση των φοιτητών
τόσο στην εκτίμηση πασχόντων παθολογικών ασθενών,
όσο και στην εφαρμογή ιατρικών πράξεων και τεχνικών
επί των ασθενών εντός της Κλινικής. H εκπαίδευση των
ειδικευόμενων ιατρών είναι θεωρητική και πρακτική.
Η θεωρητική εκπαίδευση περιλαμβάνει μαθήματα στα
οποία διδάσκονται θέματα Εσωτερικής Παθολογίας και
των συναφών ειδικοτήτων αυτής, φροντιστηριακά μαθήματα, διαλέξεις, βιβλιογραφική ενημέρωση, παρουσι-
άσεις και συζητήσεις επί ενδιαφερόντων περιστατικών
με τη συμμετοχή όλων των ιατρών της κλινικής και των
φοιτητών, καθώς και διαδικτυακές επιστημονικές συναντήσεις με ιατρούς άλλων κλινικών της χώρας. Επίσης, η
θεωρητική εκπαίδευση εμπλουτίζεται με τη συμμετοχή
των ιατρών στα σεμινάρια, συνέδρια και λοιπές επιστημονικές εκδηλώσεις που οργανώνει κλινική, αλλά και
τη συμμετοχή τους σε ελληνικά και διεθνή συνέδρια.
Η πρακτική εκπαίδευση περιλαμβάνει την προσέγγιση,
διάγνωση, παρακολούθηση και θεραπεία των ασθενών
με συμμετοχή στις παρεμβατικές και μη πράξεις και τεχνικές επί των ασθενών.
Το ερευνητικό έργο περιλαμβάνει την εκτέλεση και
δημοσίευση κλινικοεργαστηριακών και πειραματικών
μελετών από μέλη Δ.Ε.Π. και ιατρούς του ΕΣΥ της οικείας κλινικής, αυτοτελώς ή σε συνεργασία με άλλα μέλη
Δ.Ε.Π. ή ερευνητές καθώς και την εκπόνηση πρωτότυπων
διδακτορικών διατριβών. Η έρευνα αποτελεί αναπόσπαστο μέλημα της κλινικής, γίνεται με την επίβλεψη του
διευθυντή και των μελών Δ.Ε.Π., με σκοπό την προαγωγή
της αποτελεσματικότερης αντιμετώπισης των διαφόρων
νόσων της Παθολογίας και των γνωστικών αντικείμενων
της Εσωτερικής Παθολογίας και των άλλων συναφών
ειδικοτήτων, με στόχο την βελτίωση της παρεχόμενης
περίθαλψης στους ασθενείς.
Το κλινικό έργο περιλαμβάνει την κλινική διάγνωση,
την παρακλινική διερεύνηση, τη θεραπευτική αντιμετώπιση και τη συνολική φροντίδα των ασθενών που νοση-
λεύονται στην οικεία κλινική και στις μονάδες της ή παρακολουθούνται στα εξωτερικά ιατρεία. Τα μέλη Δ.Ε.Π.
και οι λοιποί ειδικοί ιατροί της κλινικής συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή η διακοπή νοσηλείας ή παραγγελία για
εργαστηριακές και λοιπές εξετάσεις. Στις επισκέψεις
αυτές, όταν παρίσταται ο Διευθυντής της Κλινικής, συζητούνται διαγνωστικά και θεραπευτικά προβλήματα
ενδιαφερουσών περιπτώσεων.
Άρθρο 3
Προσωπικό
Η Δ’ Παθολογική Κλινική, του Τομέα Παθολογίας, του
Τμήματος Ιατρικής, της Σχολής Επιστημών Υγείας του
Αριστοτελείου Πανεπιστημίου, με απόφαση του Τμήματος στελεχώνεται από:
1. Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσας, σύμφωνα με την
κείμενη νομοθεσία.
2. Μέλη του Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.), μέλη Ειδικού Εκπαιδευτικού Προσωπικού
(Ε.Ε.Π.), που το γνωστικό τους αντικείμενο συμπίπτει με
τα γνωστικά αντικείμενα της Κλινικής, σύμφωνα με την
κείμενη νομοθεσία.
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με τη Κλινική.
5. Εντεταλμένους διδασκαλίας οι οποίοι μπορούν να
κάνουν κλινικό, διδακτικό και ερευνητικό έργο κλινικό,
σύμφωνα με την κείμενη νομοθεσία.
6. Μεταδιδακτορικούς ερευνητές, ακαδημαϊκούς υποτρόφους, διδάκτορες, υποψήφιους διδάκτορες, επιστη-
μονικούς συνεργάτες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών της Κλινικής σύμφωνα με τη κείμενη νομοθεσία.
7. Ιατρούς του ΕΣΥ, και επικουρικούς χειρουργούς σύμφωνα με τις κείμενες διατάξεις.
8. Κλινικούς, ερευνητικούς και ακαδημαϊκούς βοηθούς.
9. Νοσηλευτικό προσωπικό σύμφωνα με την κείμενη
νομοθεσία.
Τέλος, προκειμένου να καλυφθούν πρόσθετες ανάγκες, η Κλινική μπορεί να προβαίνει σε πλήρη ή μερική
απασχόληση πρόσθετου ερευνητικού, επιστημονικού,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
διοικητικού, τεχνικού και λοιπό προσωπικό με σύμβαση
έργου ή εργασίας ορισμένου χρόνου, σύμφωνα με τις
κείμενες διατάξεις.
Άρθρο 4
Διοίκηση - Αρμοδιότητες Διευθυντή
Ο Διευθυντής της Κλινικής εκλέγεται με τριετή θητεία
από τα μέλη της Κλινικής αν είναι αυτοδύναμη ή την ακαδημαϊκή μονάδα στην οποία ανήκει η κλινική, σύμφωνα
με την κείμενη νομοθεσία. Το γνωστικό αντικείμενο του
Διευθυντή συμπίπτει με το γνωστικό αντικείμενο της
Κλινικής. Ο Διευθυντής ανήκει στις βαθμίδες του καθηγητή πρώτης βαθμίδας και του αναπληρωτή καθηγητή,
σύμφωνα με τη κείμενη νομοθεσία. Ο Διευθυντής αναπληρώνεται σε περίπτωση απουσίας ή κωλύματος από
το αρχαιότερο μέλος Δ.Ε.Π., στη βαθμίδα του καθηγητή,
ή του αναπληρωτή καθηγητή. Σε περίπτωση απώλειας
του Διευθυντή και εφόσον στην Κλινική δεν υπηρετούν
μέλη Δ.Ε.Π. στη βαθμίδα του καθηγητή ή αναπληρωτή
καθηγητή η Σύγκλητος δύναται να ορίσει ως διευθυντή
κατ’ εξαίρεση Επίκουρο Καθηγητή που υπηρετεί στην
πανεπιστημιακή Κλινική, έως τον διορισμό μέλους Δ.Ε.Π.
στη βαθμίδα του καθηγητή ή αναπληρωτή καθηγητή,
σύμφωνα με τη κείμενη νομοθεσία. Είναι δυνατή η εκλογή του ίδιου προσώπου ως Διευθυντή για περισσότερες
από μία θητείες. Η κατοχή θέσης Διευθυντή της πανεπιστημιακής κλινικής δεν είναι ασυμβίβαστη με την κατοχή
άλλου αξιώματος μονομελούς οργάνου διοίκησης του
Αριστοτελείου Πανεπιστημίου Θεσσαλονίκης ή τη συμμετοχή ως μέλους σε συλλογικά όργανα του Πανεπιστημίου.
Ο Διευθυντής της Κλινικής ασκεί αρμοδιότητες όπως:
- ο συντονισμός του διδακτικού (προπτυχιακού - μεταπτυχιακού) και ερευνητικού έργου της Κλινικής,
- η μέριμνα για την ασφάλεια του προσωπικού και των
φοιτητών,
- η υποβολή στη Συνέλευση του Τμήματος του ετήσιου
προγράμματος λειτουργίας της Κλινικής,
- η μέριμνα για την τήρηση του κανονισμού και του
ετησίου προγράμματος λειτουργίας της Κλινικής, καθώς
και για τη στελέχωση, την οικονομική διαχείριση των
εσόδων και την κατανομή των χώρων της Κλινικής,
- η εισήγηση στη Συνέλευση της Σχολής για: α) τον
ορισμό υπολόγων αναλωσίμων υλικών, κινητού εξοπλισμού και χώρων της κλινικής, β) την προμήθεια
του απαραίτητου εξοπλισμού της Κλινικής και γ) τον
ορισμό επιστημονικών υπευθύνων των Μονάδων της
Κλινικής,
- η μέριμνα για την πιθανή διαπίστευση της Κλινικής,
διακρίβωση του εξοπλισμού και επικύρωση αναλυτικών
μεθόδων,
- η εκπόνηση του εσωτερικού κανονισμό λειτουργίας
της Κλινικής,
- η μέριμνα για την υποβολή προτάσεων και τη διεκπεραίωση ερευνητικών προγραμμάτων,
- η μέριμνα για την προστασία των δικαιωμάτων διανοητικής ιδιοκτησίας της Κλινικής, σύμφωνα με την
κείμενη νομοθεσία,
- η μέριμνα για την προστασία των δεδομένων προσωπικού χαρακτήρα, σύμφωνα με την κείμενη νομοθεσία,
- η υποχρέωση εξασφάλισης σχετικών αδειών λειτουργίας της Κλινικής,
- η υποχρέωση εξασφάλισης σχετικών αδειών πριν απ’
την έναρξη ειδικών ερευνών σύμφωνα με την Εθνική και
Ευρωπαϊκή νομοθεσία, ενημερώνοντας ταυτόχρονα και
τις αρμόδιες ακαδημαϊκές μονάδες του Πανεπιστημίου
(Τμήμα και Σχολή),
- η μέριμνα σύνταξης αναλυτικού πρωτόκολλου παράδοσης-παραλαβής για τον επόμενο Διευθυντή,
- η υπογραφή κάθε εγγράφου που σχετίζεται με την
Κλινική και
- η εκπροσώπηση της Κλινικής στα αρμόδια όργανα
του Πανεπιστημίου,
- η μέριμνα για την εφαρμογή του εσωτερικού κανονισμού λειτουργίας του Αριστοτελείου Πανεπιστημίου
Θεσσαλονίκης, της κλινικής, του φορέα που είναι εγκατεστημένη η Κλινική και την τήρηση της σχετικής νομο-
θεσίας (Εθνικής και Ευρωπαϊκής) που αφορά την Κλινική,
- η μέριμνα υλοποίησης των αποφάσεων των συλλογικών οργάνων του νοσοκομείου στο οποίο λειτουργεί
η κλινική,
- η μέριμνα σύνταξης κριτηρίων επιλογής των υπευθύνων των ειδικών εργαστηριακών τμημάτων και μονάδων
που αφορούν την επιστημονική γνώση, τη μετεκπαίδευση, τη μακρόχρονη εμπειρία και τη δραστηριότητά τους
στο αντικείμενο με το οποίο ασχολείται το ειδικό εργαστηριακό τμήμα ή την οικεία μονάδα.
Άρθρο 5
Εγκατάσταση-Λειτουργία
Η Δ’ Παθολογική Κλινική λειτουργεί στο ΓΝΘ "Ιπποκράτειο". Ιδρύθηκε αρχικά με την ονομασία Β2’ Παθολογική
του Αριστοτελείου Πανεπιστημίου Θεσσαλονίκης με το
ΦΕΚ Β’ 142/1986. Ο τίτλος, καθώς και τα στοιχεία του Διευθυντή της κλινικής, αναγράφονται στους χώρους του
νοσοκομείου όπου είναι εγκατεστημένη και δραστηριοποιείται η Κλινική, καθώς και στα αντίστοιχα εργαστήρια
και εξωτερικά ιατρεία.
Η Δ’ Παθολογική Κλινική εξυπηρετεί διδακτικές, ερευνητικές και νοσηλευτικές ανάγκες στο γνωστικό αντικεί-
μενο της Παθολογίας. Οι παρακάτω Μονάδες και ειδικά
ιατρεία λειτουργούν εντός της Κλινικής υπό την ενιαία Διεύθυνση του Διευθυντή της Κλινικής και στελεχώνονται
με αντίστοιχο προσωπικό Δ.Ε.Π. από το Ιατρικό Τμήμα,
από ιατρούς του ΕΣΥ, ακαδημαϊκούς υποτρόφους, Επιστημονικούς συνεργάτες και υποψήφιους διδάκτορες,
καθώς και μέλος Ειδικού και Εργαστηριακού Διδακτικού
Προσωπικού (Ε.ΔΙ.Π.):
1. Ιατρείο Εσωτερικής Παθολογίας.
2. Μονάδα Γαστρεντερολογίας με το συναφές Ενδοσκοπικό Τμήμα, στην οποία περιλαμβάνονται τα παρα-
κάτω εξωτερικά ιατρεία:
Α. Γαστρεντερολογικό.
Β. Φλεγμονωδών Παθήσεων του Εντέρου.
3. Μονάδα Ηπατολογίας, στην οποία περιλαμβάνονται
2 ομώνυμα εξωτερικά ιατρεία.
4. Μονάδα Ρευματολογίας, στην οποία περιλαμβάνονται τα παρακάτω εξωτερικά ιατρεία:
Α. Δύο Γενικά Ρευματολογικά Ιατρεία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
Β. Νοσημάτων συνδετικού ιστού.
Γ. Υπερήχων Μυοσκελετικού.
Δ. Σκληροδέρματος.
Ε. Συστηματικού Ερυθυματώδους Λύκου.
Στ. Σπονδυλαρθριτίδων - Ψωριασικής Αρθρίτιδας.
Ζ. Ενηλίκων με νεανικά ρευματικά αυτοφλεγμονώδη
νοσήματα.
5. Μονάδα Αιματολογίας με το αντίστοιχο εξωτερικό
ιατρείο.
6. Ιατρείο Μεταβολικών Νοσημάτων και Αγγειακών
Εγκεφαλικών Επεισοδίων.
Η Δ’ Παθολογική Κλινική απαρτίζεται από επτά (7) Θαλάμους με συνολικά τριάντα οκτώ (38) κλίνες, Γραφεία
Ιατρών, χώρους Νοσηλευτικού Προσωπικού, Βοηθητικούς χώρους.
Άρθρο 7
Πόροι - Έσοδα
Τα έσοδα της Κλινικής προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τις πιστώσεις που διατίθενται από το Τμήμα Ιατρικής
του Α.Π.Θ. σύμφωνα με την κείμενη νομοθεσία.
γ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
δ. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας κλινικής
και του Αριστοτελείου Πανεπιστημίου Θεσσαλονίκης.
ε. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην κλινική.
Οι ανωτέρω διαδικασίες (εκτός β) βρίσκονται υπό τον
έλεγχο του Ειδικού Λογαριασμού Έρευνας (ΕΛΚΕ) του
Α.Π.Θ., σύμφωνα με την κείμενη νομοθεσία.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
-Πρωτόκολλο εισερχόμενης - εξερχόμενης αλληλογραφίας,
-Βιβλίο βαθμολογίας φοιτητών,
-Βιβλίο περιουσιακών στοιχείων.
Με απόφαση του διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
1. Ο τίτλος της Κλινικής είναι: «Δ’ Παθολογική Κλινική,
Τμήματος Ιατρικής, Αριστοτελείου Πανεπιστημίου Θεσσαλονίκης», ο οποίος αναγράφεται σε κάθε έντυπό της.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο: «Δ’ ΠΑΘΟΛΟΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑ-
ΛΟΝΙΚΗΣ» και στον εσωτερικό κύκλο φέρει την κεφαλή
του Αριστοτέλη.
3. Ανάλογη σφραγίδα, με τα στοιχεία στην Αγγλική
γλώσσα, χρησιμοποιεί η κλινική για την ξενόγλωσση
αλληλογραφία της και τα έγγραφά της.
Άρθρο 10
Έναρξη ισχύος
Η ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Ιανουαρίου 2023
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπ’ αρ. 55148/16-01-2023 απόφαση του Περιφερειάρχη Αττικής, η οποία δημοσιεύθηκε στην Εφημερίδα
της Κυβερνήσεως (Β’ 223), στη σελίδα 2652, στον 13ο στίχο εκ των άνω και στη 2η στήλη του πίνακα διορθώνεται,
από το εσφαλμένο: «ΠΙΣΤΩΣΕΙΣ 2022»,
στο ορθό: «ΠΙΣΤΩΣΕΙΣ 2023».
(Από την Περιφέρεια Αττικής)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 473/02.02.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230200473.pdf | Tokens: 42470]